AksaraLLM/aksara-bahasa-daerah-v1 huggingface dataset:
Ilat iku kumpulan otot rangka ing pérangan dhasar tutuk kang bisa mbantu pancernaan panganan kanggo mamah lan ngulu. Ilat minangka indera pangecap kang duwé struktur tunas pangecap. Ilat uga mèlu mbantu kanggo wicara.

Struktur liya kang magepokan karo ilat kerep karan lingual, saka basa Latin lingua utawa glossal saka basa Yunani, γλωσσα.

Struktur 
Sapérangan gedhé, ilat kasusun saka otot rangka kang nèmpèl ing balung hyoideus, balung rahang ngisor lan processus styloideus ing balung pilingan. Ana rong jinis otot ing ilat yakuwi otot ekstrinsik lan intrinsik.

Ilat duwé lumah kang kasar amarga anané tonjolan kang diarani papila. Ana telung jinis papila yaiku:
 papila filiformis (fili=benang); awangun kaya benang alus;
 papila sirkumvalata (sirkum=bumder); awangun bunder, kasusun kaya aksara V ing samburiné ilat;
 papila fungiformis (fungi=jamur); awangun kaya jamur.

Ana siji jinis papila kang ora ana ing manungsa, yakuwi papila folliata kang ana ing ilat kéwan pangerat.

Tunas pangecap iku pérangan pangecap kang ana ing pinggir papila, dumadi saka rong sèl yaiku sèl penyokong lan sèl pangecap. Sèl pangecap duwé fungsi minangka reseptor, déné sèl penyokong duwé fungsi kanggo nopang.

Ilat putih 
Titik-titik utawa pérangan putih ing ilat bisa dadi tandha-tandha sawatara kondhisi medhis:
 Efek samping saka antibiotik
 Candidiasis
 Debauch
 Dehidrasi
 Leukoplakia
 Keratosis faringis

Deleng uga 
 Iler
 Tunas pangecap

Pranala njaba 
 Definisi lidah dari Stedman's Online Medical Dictionary, edisi 27

Sistem pancernan
Anatomi rai
Pangecapan
Sirah lan gulu
Laring, utawa kothak swara (voicebox), iku organ ing gulu mamalia kang ngreksa trakéa lan kanggo prodhuksi swara. Laring ngandhut pita swara (vocal cord) lan dumunung ing laladan gronggongan ndhuwur kapisah dadi trakéa lan ésofagus. Struktur laring lumrahé dumadi saka balung enom (basa Indonesia: balung rawan), kang kaiket déning ligamen lan otot.

Paradhangan utawa infèksi laring karan laringitis

Sirah lan gulu
Anatomi
Anatomi manungsa utawa antropotomi iku sawijining babagan mligi sajeroning anatomi kang nyinaoni struktur awak manungsa, déné jaringan disinaoni ing histologi lan sèl ing sitologi. 
 
Awak manungsa, kaya awak kéwan, dumadi saka sistem, kang dumadi saka organ-organ, kang dumadi saka jaringan, kang dumadi saka sèl.

Pirsani sajarah anatomi kanggo sajarah anatomi, kalebu anatomi manungsa.

Sistem awak manungsa 

 Sistem kardiovaskular: mompa getih menyang sakojur awak 
 Sistem pancernan: pamrosesan panganan ing tutuk, weteng, lan usus
 Sistem endokrin: komunikasi sajeroning awak kanthi hormon 
 Sistem kekebalan: mempertahanaké awak saka serangan kang njalari lelara 
 Sistem integumen: kulit, rambut
 Sistem limfatik: struktur kang magepokan karo transfer limfa antara jaringan lan aliran getih 
 Sistem otot: ngobahaké awak
 Sistem saraf: ngumpulké, ngirim, lan mrosès informasi sajeroning utek lan saraf 
 Sistem reproduksi: organ sèks
 Sistem ambegan: organ kang digunakna ambegan, paru-paru 
 Sistem rangka: sokongan lan perlindungan struktural nganggo balung 
 Sistem urin: ginjel lan struktur kang dihubungaké sajeroning prodhuksi lan ekskresi urin

Diagram anatomi manungsa

Organ njero 
Jeneng umum organ njero (kanthi alfabetis):
Adrenalin-Appendiks-Duodenum-Esofagus-Ginjel-Ati-Jantung-Kantung empedu-Kandhung kemih-Kulit-Kunci paha-Limpa-Mata-Utek-Ovarium-Pankreas-Paratiroid-Paru-paru-Lambung-Pituitari-Prostat-Rahim-Thymus-Tiroid-Usus-Vena-Zakar

Anatomi utek 
Amygdala — Batang utek — Cerebellum — Korteks serebral — Hipotalamus — Sistem limbik — medulla — utek tengah — Klanjer pituitari — pons 
Deleng uga: Utek manungsa, Pratélan regio sajeroning utek manungsa

Sinau anatomi manungsa 
Sawetara profèsi, mligi kadhokteran lan fisioterapi, merlokaké studi anatomi manungsa kanthi mendalam. Buku tèks lumrahé mérang awak sajeroning golongan regio ing ngisor iki:
 Sirah lan Gulu — kalebu kabèh kang ana ing sadhuwuring cerukan dhadha
 Ekstremitas ndhuwur — kalebu tangan, lengen ngisor, lengen ndhuwur, pundhak, aksilla, regio pektoral lan skapula.
 Thoraks — isiné regio dhadha saka cerukan dhadha nganti diafragma thoraks.
 Abdomen — kabèh wiwit saka diafragma thoraks nganti pinggir panggul utawa cerukan panggul.
 Pérangan mburi — saubengé balung mburi lan komponèn-komponené, cakram lan badan intervertebral 
 Pelvis lan Perineum — pelvis dumadi saka kabèh wiwit cerukan panggul nganti diafragma panggul. Perineum yakuwi regio antara area genital lan anus.
 Ekstremitas ngisor — lumrahé kabèh ing sangisoring ligamen inguinal, kalebu pupu, sendhi balung pupu, sikil, lan tapak sikil.

Deleng uga 
 Anatomi
 Bolongan awak
 Pepati — akibat fisik pepati
 Manungsa
 Biologi manungsa
 Istilah lokasi anatomi
 Pratélan ciri anatomi manungsa
 Istilah pérangan anatomi kang asal saka jeneng wong
 Dhapam regio sajeroning utek manungsa
 Pratélan balung rangka manungsa
 Pratélan otot awak manungsa
 Pratélan jinis sèl kang béda sajeroning awak wong diwasa

Pranala njaba 

 Human Anatomy Images -Perpustakaan klip Anatomi Manungsa 3D luas dengan semua clip art gratis.
Irung, kanthi anatomi yakuwi panonjolan kang ana ing golongan vertebrata kang ngandhut nostril, kanggo nyaring udara ing ambegan. Irung minangka siji istilah, bisa uga digunakna kanggo nuduhaké pucuking samubarang kaya irungé montor mabur.

Irung manungsa 
Irung iku pérangan kang paling nonjol ing rai, kang fungsiné kanggo nyedhot udara ambegan, nyaring udara,ngangetaké udara pernafasan, uga duwé peran sajeroning resonansi swara.

Pranala njaba 
 WebMD: The Sinuses and The Nose
 From the Nose to the Eustachian Tube: Information, videos, tips for diving
 Your Nose: The Guardian Of Your Lungs 
 Asian Noses - discusses the differences in Asian noses 

Anatomi
Sirah lan gulu
Sirah (Basa jawa kasar lan tumrapé kéwan: endhas, basa krama: mustaka, basa Jawa Kuna: ulu), sajeroning anatomi iku pérangan rostral (miturut istilah lokasi anatomi) sing racaké dumadi saka utek, mata, kuping, irung, lan tutuk (sing kabèh mau mbantu manéka fungsi sénsor kaya pandulu, pangrungon, pangambu, lan pangecapan). Sawetara kéwan sing prasaja banget ora duwé endhas, nanging kéwan sing awangun simetris bilateral lumrahé duwé endhas. 

Anatomi
Sirah lan gulu
Kanggo panggunan liya delengen: Mata (disambiguasi)

Mata utawa mripat utawa sesoca iku organ pandulu kang ndhetèksi cahya. Sing diayahi mata paling prasaja yakuwi mung meruhi apa lingkungan saubengé padhang apa peteng. Mata kang luwih komplèks dipigunakaké kanggo mènèhi pangertèn visual.

Organ mata manungsa

Organ njaba 
 Idep
 Alis mata
 Klopak mata

Organ njero 
Pérangan-pérangan sajeroning organ mata ngeteraké cahya saka sumberé tumuju utek kanggo dicerna déning sistem saraf manungsa. Pérangan-pérangan mau ya iku:

 KornéaMinangka pérangan paling njaba bola mata kang nampa cahya saka sumber cahya.
 Pupil lan IrisSaka kornéa, cahya diterusaké menyang pupil. Pupil nentokaké kuantitas cahya kang lumebu ing pérangan mata kang luwih jero. Pupil mata bakal dadi amba yèn kondhisi ruangan peteng, lan dadi ciut yèn kondhisi ruangan padhang. Ambané pupil kadayan déning iris ing saubengé.Iris duwé fungsi minangka diafragma. Iris iki katon minangka pérangan kang mawa warna ing mata.
 Lènsa mataLensa mata nampa cahya saka pupil lan nerusaké menyang retina. Fungsi lensa mata yakuwi ngatur fokus cahya, saéingga cahya tiba trep ing bintik kuning retina. Kanggo ndeleng obyèek kang adoh (cahya teka saka kadohan), lensa mata bakal dadi tipis. Déné kanggo ndeleng obyèek kang cedhak (cahya teka saka cedhakan), lensa mata bakal dadi kandel.
 RetinaRetina iku pérangan mata kang paling peka marang cahya, mligi pérangan retina kang diarani bintik kuning. Sawisé retina, cahya diterusaké menyang saraf optik.
 Saraf optikSaraf kang lumebu sèl tali lan kerucut sajeroning retina, kanggo nuju menyang utek.

Uga delengen 
 Kontak mata

Catatan lan referensi

Pranala njaba 

 Gambar anatomi mata 

 
Optik
Oftalmologi
Sirah lan gulu
Wudel utawa puser iku tandha bolongan katutup ing weteng, sisa nalika tali puser dikethok saka weteng bayi kang nembé lair supaya copot saka plasénta. Kabèh makluk mamalia kang duwé plasenta mesthi bakal duwé puser. Ing kéwan lumrahé puser mung katon kaya garis tipis samar.

Abdomen
Uwang (basa Indonésia: Rahang), iku saka loro struktur kang mbentuk utawa dumunung ing cedhak dalan lumebu menyang cangkem. Ing sapérangan gedhé vertebrata, kaloro uwang adhep=adhepan kanthi vertikal, mbentuk uwang ndhuwur lan ngisor, déné sajeroning arthropoda, uwang silih adhep=adhepan kanthi lateral. Fungsi utama uwang yaiku kanggo nglebokaké panganan, lawang lumebu menyang cangkem, lan utawa pamrosèsan awal panganan (mamah). Istilah uwang uga kanthi umum dipigunakaké tumrap sakabèhé struktur kang mbentuk gronggongan cangkem lan duwé fungsi mbukak lan nutup cangkem.

Sirah lan gulu

es:Maxilar
Henry Gray (1827–1861) iku nimpuna anatomi saka Inggris lan dhokter bedhah sing misuwur amarga nerbitaké buku Gray's Anatomy.  Dhèwèké kapilih minangka Fellow of the Royal Society (FRS) ing umur 25.

Uga delengen 
 Anatomi Gray

Pranala njaba 
Gray's Anatomy, 20th edition (1918)

Lair 1820
Pati 1861
Ahli anatomi Inggris
Lair 1827
Idep (basa Indonésia: Bulu mata), iku péranganing tlapukan (klopak mata) kang wujud lèr .Ing basa krama sok diarani Imba.Rambut-rambut iki duwé fungsi kanggo nglindhungi supaya awu, kringet utawa banyu kang nètès saka bathuk ora lumebu menyang mata. Idep minangka rambut kang lembut banget.

Piranti kanggo nglentikaké lan ngandelaké idep diarani maskara.

Kaséhatan 

Sawetara lelara kang magepokan karo idep ya iku antarané:
 Madarosis ya iku rontoké idep.
 Blepharitis ya iku iritasi ing pinggir klopak mata ya iku ing papan thukulé idep.  Klopak mata katon abang lan krasa gatel.
 Distichiasis iku idep kang tuwuh ora normal ing panggonan klopak mata.
 Trichiasis iku idep kang thukulé manjero.

Pranala njaba 

Anatomi
Mata
Kornea iku pérangan ngarep mata sing tembus deleng, sing nutupi iris lan pupil. Yèn kornéa disénggol, klopak mata bakal nutup kanthi rèflèks. Kornéa ora duwé pambuluh getih.

Mata
Retina iku selapis tipis sèl kang dumunung ing pérangan mburi bola mata vertebrata lan cephalopoda. Retina minangka pérangan mata kang ngowahi cahya dadi sinyal syaraf.

Retina duwé sèl fotoreseptor ("rods" lan "cones") kang nampa cahya. Sinyal kang diasilaké sabanjuré ngalami prosès rumit kang diayahi déning neuron retina kang liya, lan diowahi dadi potensi aksi ing sèl ganglion retina. Retina ora mung ndhetèksi cahya, nanging uga mainaké peran wigati sajeroning persepsi visual. Ing tahap embrio, retina lan syaraf optik tumuwuh minangka péranganing perkembangan njaba utek.

Struktur unik pambuluh getih ing retina wis kanggo idhèntifikasi biometrik.

Anatomi retina 

Retina manungsa dumadi saka sepuluh lapis. Urutan lapisan-lapisan mau (arah kornea) ya iku:
Retinal pigment epithelium (RPE)
Lapisan fotoreseptor segmen njero lan njaba.(Rods/Cones)
Membran limitans eksterna - Lapisan kang mbatesi pérangan njero fotoreseptor saka inti sèlé
Lapisan njaba inti sèl fotoreseptor
Lapisan njaba plexiformis - Ing pérangan makular, iki dikenal minangka "Lapisan serat Henle" (Fiber layer of Henle).
Lapisan njero badan inti
Lapisan njero plexiformis
Lapisan sèl ganglion - Lapisan kang dumadi saka inti sèl ganglion lan minangka asal saka serat saraf optik.
Lapisan serat saraf - Sing ngandhut akson - okson sèl ganglion kang lumaku nuju nervus opticus.
Membran limitans interna - Papan sèl-sèl Műller manggon.

Struktur fisik retina manungsa 

Struktur retina manungsa iku 72% kaya bola kanthi diameter watara 22 mm. Ing pérangan tengah retina ana cakram optik, kang dikenal minangka "titik wuta" (blind spot) amarga ora anané fotoreseptor ing tlatah iku. Cakram optik katon minangka area oval awarna putih ukuran 3 mm2.

Sistem pandulu
Mata
Lènsa mata iku struktur sing transparan sajeroning mata bebarengan karo kornéa sing mbantu  mbiasaké cahya supaya fokus tumuju menyang retina. Lènsa mata, kanthi ngowahi wanguné, duwé fungsi ngowahi jarak fokus mata saéngga bisa fokus marang obyèk saka let sing béda-béda, lan minangka gambar obyèk sing cetha ing retina. Owah-owahan wangun lènsa iki diarani akomodasi lènsa.

Gladri

Réferènsis

Uga delengen 
Intraocular lens
Iris
Melatonin
Phacoemulsification
Persèpsi visual

Pranala njaba 
 

Mata
Lensa
Sistem pandulu iku péranganing sistem indra kang agawé organisme bisa ndeleng. Sistem pandulu nafsiraké informasi saka cahya kanggo represèntasi donya ing saubengé awak. Mata minangka piranti utama sistem iki.

Rujukan 
David Hunter Hubel (1989), Eye, Brain and Vision. New York: Scientific American Library.
David Marr (1982), Vision: A Computational Investigation into the Human Representation and Processing of Visual Information. San Francisco: W. H. Freeman.
R.W. Rodiek (1988). "The Primate Retina". Comparative Primate Biology Vol. 4 of Neurosciences. (H.D. Steklis and J. Erwin, editors.) pp. 203–278. New York: A.R. Liss.
Matthew Schmolesky, The Primary Visual Cortex 
Martin J. Tovée (1996), An introduction to the visual system. Cambridge University Press, ISBN 0-521-48339-5 (References, pp. 180–198. Index, pp. 199–202. 202 pages.)
Andreas Vesalius (1543) De Humani Corporis Fabrica (On the Workings of the Human Body)
Torsten Wiesel and David Hubel (1963), "The effects of visual deprivation on the morphology and physiology of cell's lateral geniculate body". Journal of Neurophysiology 26, 978-993.

Pranala njaba 
"Webvision: The Organization of the Retina and Visual System" - John Moran Eye Center at University of Utah
VisionScience.com - An online resource for researchers in vision science.
Journal of Vision - An online, open access journal of vision science.
Hagfish research has found the “missing link” in the evolution of the eye. See: Nature Reviews Neuroscience. 

 
Sistem indriya
Otot iku siji jaringan konektif ing awak kang tugas mligi kontraksi. Kontraksi otot dipigunakaké kanggo mindhah pérangan-pérangan awak & substansi sajeroning awak.

Jinis-jinis otot

Otot jantung 
Otot kang tinemu sajeroning jantung iki nyambut gawé kanthi terus-menerus tanpa mandheg.
Perobahané ora kena prabawa saka sinyal saraf pusat, nanging luwih amarga prabawa hormon.

Otot lurik 
Nduwèni désain kang efektif kanggo perobahan kang spontan lan mbutuhaké tenaga gedhé. Perobahané diatur déning sinyal saka sèl saraf motorik.
Otot iki nèmpèl ing rangka lan dipigunakaké kanggo perobahan

Otot polos 
Otot kang tinemu sajeroning intestinum lan pambuluh getih nyambut gawé kanthi pengaturan saka sistem saraf ngisor sadhar.

Uga delengen 
 Sistem otot
 Pratélan otot awak manungsa

Pranala njaba 
  (Heart output 1.3 to 5 watts, lifetime output 2 to 3 ×109 joules)
 University of Dundee  article on performing neurological examinations (Quadriceps "strongest")
 Muscle efficiency in rowing
 Human Muscle Tutorial  (clear pictures of main human muscles and their Latin names, good for orientation)
 Microscopic stains of skeletal  and cardiac  muscular fibers to show striations. Note the differences in myofibrilar arrangements.

Anatomi
Indra bisa tegesé:

 Bathara Indra déwa ing pawayangan lan Mitologi Hindhu
 Sistem indriya
Gulu iku pérangan sing ngubungaké sirah karo awak. Ing sawatara kéwan, gulu bisa tuwuh dawa, upamané gulu jerapah. INg sajeroné gulu ana saluran-saluran ambegan lan pancernan. Ing guluning manungsa, ana siji pérangan sing diarani jakun.

Anatomi
Rai utawa praupan iku pérangan arepan saka sirah manungsa kang ambané saka bathuk tumeka janggut. Rai mligi minangka piranti èksprèsi sarta jatdhiri. Ora ana siji rai kang padha pleg, sanadyan tumrap wong kembar babar pisan.

Pranala njaba 

Sirah lan gulu
Panganan ing gastronomi yaiku salah sawijining jinis olahan tartamtu arupa pangan , a "artikel béda utawa macem-macem panganan",  siap mangan utawa kanggo dadi.

Panganan bisa disedhiyakake ing barang-barang meja, utawa bisa dipangan ing tangane. Pandhuan kanggo nyiyapake sajian diarani resep .

Sawetara pasugatan, kayata segawon panas karo ketchup, arang banget resep resep dicithak ing buku masak amarga digawe kanthi nggabungake rong panganan sing wis siap dipangan.

Referensi
Iris iku siji membran jronin mata, kanggo ngontrol diameter lan ukuran pupil lan cacahing cahya sing bakal tumuju retina.  "Werna mata" iku wernané, bisa ijo, biru, utawa coklat.  Nanggapi cacahing cahya sing lumebu mata, otot sing nèmpèl ing iris ngembang utawa ngowahi ambané diafragma (aperture) ing tengahing, sing diarani pupil.  Saya amba pupil, saya akèh cahya bisa lumebu ing sajeroning mata.

Gladri

Pranala njaba 
 Detailed photographs of human irides 
 
  - "Sagittal Section Through the Eyeball"

Mata
Rangka manungsa dumadi saka:

Tengkorak

Pérangan sirah (os.cranium) 

 1 balung bathuk (os.frontale)
 2 balung mbun-mbunan (os.parietale)
 1 balung sirah mburi (os.occipitale)
 2 balung baji (os.sphenoidale)
 2 balung pilingan (os.temporale)
 2 balung tapis (os.ethmoidale)

Pérangan praupan/rai (os.splanchocranium) 

 2 balung uwang ndhuwur (os.maxilla)
 2 balung uwang ngisor (os.mandibula)
 2 balung pipi (os.zygomaticum)
 2 balung langit-langit (os.pallatum)
 2 balung irung (os.nasale)
 2 balung mata (os.laximale)
 1 balung ilat (os.hyoideum)
 2 balung luh (os.lacrimale)
 2 balung gronggongan mata (os.orbitale]

Badan (os.trunca)

Ruas balung mburi (os.vertebrae) 

 7 ruas balung gulu (os.vertebrae cervicale)
 12 ruas balung geger (os.vertebrae thoracalis)
 5 ruas balung pinggang (os.vertebrae lumbalis)
 5 ruas balung kelangkang (os.vertebrae cacrum)
 4 ruas balung buntut (os.vetebrae cocigeus)

Balung dhadha (os.sternum) 

 Balung hulu (os.manubrium sterni)
 Balung badan (os.corpus sterni)
 Taju pedhang (os.proccesus xyphoideus)

Balung iga (rusuk) (os.costae) 

 7 pasang balung iga landhung / iga sajati (os.costae vera)
 3 pasang balung iga wekas / iga palsu (os.costae sporia)
 2 pasang balung iga cendhak / iga melayang (os.costae fluctuantes)

Balung gelang bahu 

 2 balung walikat (os.scavula)
 2 balung selangka (os.clavicula)

Balung gelang panggul (os.pelvis verilis) 

 2 balung usus (os.ichium)
 2 balung duduk (os.cosae)
 2 balung kemaluan (os.pubis)
 2 balung pinggul (os.pelvis)

Balung anggota gerak

Balung lengen (os.extremitas anterior) 

 2 balung lengen ndhuwur (os.humerus)
 2 balung hasta (os.ulna)
 2 balung pengumpil (os.radius)
 2 X 8 balung uge-ugel tangan (os.carpal)
 2 X 5 balung tlapak tangan (os.meta carpal)
 2 X 5 balung driji tangan (os.phalanges manus)
 2 X 14 ruas balung driji tangan (os.digiti phalanges manus)

Balung suthang (os.extremitas posterior) 

 2 balung pupu (os.femur)
 2 balung tempurung dhengkul (os.patella)
 2 balung gares (os.tibia)
 2 balung kéntol (os.fibula)
 2 balung tumit (os.calcaneus)
 2 X 7 balung uge-ugel sikil (os.tarsal)
 2 X 5 balung tlapak sikil (os.meta tarsal)
 2 X 14 balung driji sikil (os.phalanges pedis)
 2 X 14 ruas balung jari sikil (os.digiti phalanges pedis)

Uga delengen 
 Sistem rangka

Pranala njaba
Balung geger utawa vertebra iku balung kang mbentuk geger kang gampang diobahaké. Ana 33 balung geger ing rangka manungsa, 5 ing antarané kagabung mbentuk pérangan sacral, lan 4 balung mbentuk balung buntut (coccyx).

Telung pérangan ing sakdhuwuré dumadi saka 24 balung kang dipérang dadi 7 balung cervical (gulu), 12 balung thorax (thoraks utawa dhadha) lan, 5 balung lumbal. Akèhé balung geger bisa uga ana angka oranormal-an. Pérangan paling arang kadadéan angka oranormal-an yaiku pérangan gulu.

Struktur umum 
Sawijining balung geger dumadi saka rong pérangan yaiku pérangan anterior kang dumadi saka badan balung utawa corpus vertebrae, lan pérangan posterior kang dumadi saka arcus vertebrae. Arcus vertebrae diwangun déning loro "sikil" utawa pediculus lan loro lamina, sarta dijurung déning penonjolan utawa procesus yaiku procesus articularis, procesus transversus, lan procesus spinosus. Procesus mau mbentuk bolongan kang diarani foramen vertebrale. Nalika balung geger disusun, foramen iki bakal mbentuk saluran minangka papan sungsum balung geger utawa medulla spinalis. Ing antara loro balung geger bisa tinemu celah kang karan foramen intervertebrale.

Balung geger cervical 
Lumrahé duwé wangun balung kang cilik kanthi spina utawa procesus spinosus (pérangan kaya swiwi ing mburi balung) kang cendhak, kajaba balung angka 2 lan 7 kang procesus spinosusé cendhak. Diwènèhi nomer miturut urutan saka C1-C7 (C saka cervical), nanging sawatara duwé sebutan mirunggan kaya C1 utawa atlas, C2 utawa aksis.

Saben mamalia duwé 7 balung geger gulu, sanajan sepira dawaning gulu.

Balung geger thorax 

Procesus spinosusé bakal nyambung karo balung iga. Sawetara bisa kanggo obahan muter. Pérangan iki dikenal uga minangka 'balung geger dorsal' sajeroning konteks manungsa. Pérangan iki diwènèhi nomer T1 hingga T12.

Balung geger lumbal 
Pérangan iki (L1-L5) minangka pérangan paling tegap konstruksiné lan nanggung beban paling abot saka balung liyané. Pérangan iki bisa kanggo obahan fleksi lan ekstensi awak, lan sawatara obahan rotasi sethithik.

Balung geger sacral 
Ana 5 balung ing pérangan iki (S1-S5). Balung-balung kagabung lan ora duwé celah utawa diskus intervertebralis siji lan sijiné.

Balung geger coccygeal 
Ana 3 nganti 5 balung (Co1-Co5) kang silih gabung lan tanpa celah. Sawetara kéwan duwé balung coccyx utawa balung buntut kang akèh, mula saka iku diarani balung geger kaudal (kaudal tegesé buntut).

Deleng uga 
 Istilah lokasi anatomi
 Istilah obahan anatomi

Réferènsi 
 Smart implant will help broken vertebra -An article from IsraCast

Geger, Balung
Anatomi geger

ar:فقرة
bg:Прешлен
ca:Vèrtebra
cs:Obratel
cy:Fertibra
de:Wirbel (Anatomie)
en:Vertebra
eo:Vertebro
es:Vértebra
eu:Orno
fi:Nikama
fr:Vertèbre
gl:Vértebra
he:חוליה (אנטומיה)
hu:Gerinc
io:Vertebro
it:Vertebra
ja:椎骨
ku:Movik
la:Vertebra
ln:Mokúwa mwa mokɔngɔ
lt:Slankstelis
lv:Skriemeļi
nl:Wervel (anatomie)
pl:Kręg
pt:Vértebra
ru:Позвоночник человека
simple:Vertebra
sk:Stavec
su:Vertebra
sv:Ryggkota
te:వెన్నుపూస
tr:Omur
uk:Хребці
wa:Cronzoxh
Sajeroning anatomi, balung iga utawa iga (Latin: costae iku balung dawa kang mlengkung lan mbentuk gronggongan dhadha.) Balung iga nglindhungi dhadha (Latin: thorax), paru-paru, jantung, ati, lan organ njero liyané ing gronggongan dhadha.

Ing mamalia, balung iga mung ana ing pérangan dhadha. Nanging ing reptil, balung iga kadhangkala ana wiwit pérangan gulu nganti sacrum.

Ana sawatara jinis iwak kang bisa duwé nganti 4 iga ing saben balung gegeré.

Manungsa (priya lan wanita) duwé 24 balung iga (12 pasang). Bab iki pisanan dipratélakaké déning Vesalius ing taun 1543 kanggo ngrampungi kontroversi wektu semana. Ana telung jinis balung iga, yakuwi:
 7 pasang balung iga landhung / iga sajati (os.costae vera)
 3 pasang balung iga wekas / iga palsu (os.costae sporia)
 2 pasang balung iga cendhak / iga melayang (os.costae fluctuantes)

Uga delengen 
 Pratélan balung rangka manungsa

Réferènsi 
 Clinically Oriented Anatomy, 4th ed. Keith L. Moore and Robert F. Dalley. pp. 62–64

Pranala njaba 

Iga
Anatomi dhadha
Sajeroning anatomi manungsa, balung selangka utawa clavicula iku balung kang mbentuk bahu lan ngubungaké lengen ndhuwur ing awak.

Ikhtisar 
Clavicula awangun kurva-gandha lan dawa. Iki siji-sijiné balung kang dawa horizontal ing awak. Dumunung ing ndhuwur balung iga pisanan. Ing ujung medial, clavicula mawa sendhi ing manubrium saka sternum (balung dhadha) ing sendi sternoclavicularis. Ing pérangan ujung lateral mawa sendhi kanthi acromion saka scapula (balung walikat) kanthi sendi acromioclavicularis.

Tumrap wanita, clavicula luwih cendhak, tipis, kurang mlengkung, lan permukaané luwih alus.

Fungsi 
Clavicula migunani kanggo:
 Minangka ganjel kanggo ngadohaké anggota gerak ndhuwur saka pérangan dhadha supaya lengen bisa obah kanthi leluasa.
 Nerusaké goncangan saka anggota obah ndhuwur menyang kerangka awak (aksial).

Sanadyan diklompokaké sajeroning balung dawa, clavicula iku balung siji-sijiné kang ora duwé gronggongan sungsum balung kaya ing balung dawa liyané. Clavicula kasusun saka balung spons.

Panèmpèlan 
Otot-otot lan ligamentum kang nèmpèl ing clavicula:

Permukaan superior:
 Otot deltoideus ing pérangan tuberculum deltoideus
 Otot trapezius
Permukaan inferior:
 Otot subclavius ing sulcus musculi subclavii
 Ligamentum conoideum (pérangan medial saka ligamentum coracoclaviculare) ing tuberculum conoideum
 Ligamentum trapzoideum (pérangan lateral saka ligamentum coracoclaviculare ing linea trapezoidea
Batas anterior:
 Otot pectoralis mayor
 Otot deltoideus
 Otot sternocleidomastoid
 Otot sternohyoideus
 Otot trapezius

Perkembangan 
Clavicula iku balung pisanan kang ngalami prosès pangerasan osifikasi sajeroning perkembangan embrio minggu angka 5 lan 6. Clavicula uga minangka balung pungkasan kang ngrampungaké prosès pangerasan yakuwi ing umur 21 taun.

Cidra umum 
 Dislokasi acromioclavicularis
 Dislokasi sternoclavicular
 Fraktur (patah) clavicula 
 Osteolisis 
 Degenerasi clavicula

Uga delengen 
 Istilah lokasi anatomi
 Istilah obahan anatomi
 Pratélan balung rangka manungsa

Pranala njaba 
 Ilustrasi
 Fraktur

Réferènsi 
 Chung, Kyung. Board Review Series: Gross Anatomy, 4th edition.
 Moore, Keith L. and Arthur F. Dalley. Clinically Oriented Anatomy, 4th edition.
 Stedman's Medical Dictionary, 27th edition.
 Mosby's Medical, Nursing, and Allied Health Dictionary, 5th ed.

Selangka
Anatomi lengen ndhuwur
Anatomi duwé perbendaharaan tembung internasional. Istilah anatomis duwé makna sing trep lan dipigunakaké sajeroning kadhokteran lan biologi. Saliyané istilah anatomis, racaké dipigunakaké uga istilah sadina-dina utawa istilah liyané kaya balung belikat (scapula) lan circulus Willis (Circulus arteriosus cerebri).

Posisi anatomi 

Kabèh deskripsi anatomis disesuaina standar posisi anatomi. Bab iki supaya ora ana kesalahpahaman makna.

Syarat posisi anatomi:
 Ngadeg tegak, kanthi sirah, kaloro mata, lan driji sikil madhep mangarep.
 Kaloro tangan ing sisih awak kanthi tlapak tangan kabukak mangarep.
 Kaloro sikil rapat lan ngadhep mangarep depan.

Babagan anatomi 
Babagan anatomi iku babagan sing ngliwati awak sajeroning posisi anatomi:
 Babagan median: babagan sing mérang awak dadi rong pérangan sing padha, tengen lan kiwa.
 Babagan sagital: babagan sing mbagi awak dadi rong péranganing titik tinentu (ora mbagi persis rong pérangan). Babagan iki sejajar karo babagan median.
 Babagan horizontal: babagan sing malang ngliwati awak (babagan X-Y). Babagan iki mbagi awak dadi pérangan ndhuwur (superior) lan ngisor (inferior).
 Babagan koronal: babagan vertikal sing ngliwati awak, dunungé tegak lurus marang babagan median utawa sagital.mbagi awak dadi pérangan ngarep (frontal) lan mburi (dorsal).

Istilah kanggo perbandhingan 

 Superior(=ndhuwur) utawa kranial: luwih cedhak marang endhas.
Conto: Cangkem dumunung superior tinimbang janggut.
 Inferior(=ngisor) utawa kaudal: luwih cedhak saka sikil.
Conto: Puser dunungé inferior tinimbang payudara.
 Anterior(=ngarep): luwih cedhak mangarep.
Conto: Lambung dunungé anterior tinimbang limpa.
 Posterior(=mburi): luwih cedhak memburi.
Conto: Jatung dunungé posterior tinimbang balung iga.
 Superfisial: luwih cedhak menyang/ing lumah.
Conto: Otot sikil dunungé superfisial saka balungé.
 Profunda: luwih adoh saka lumah.
Conto: Balung hasta lan pengumpil dunungé luwih profunda tinimbang otot lengen ngisor.
 Medial(=njero)): luwih cedhak menyang babagan median.
Conto: Driji manis dunungé medial tinimbang driji jempol.
 Lateral(=njaba): ngadohi babagan median.
Conto: Kuping dunungé lateral tinimbang mata.
 Proksimal(=ndhuwur): luwih cedhak karo awak utawa pangkal.
Conto: Siku dunungé proksimal tinimbang tlapak tangan.
 Distal(=ngisor): luwih jauh dari awak utawa pangkal.
Conto: Ugel-ugel tangan dunungé distal tinimbang sikut.

Gerakan anatomi 

id:Istilah lokasi anatomi
Anané persendhian bisa minangka obahan kang warna-warna. Manéka gerak nganggo persendian dikontrol déning kontraksi otot.

Fleksi lan ekstensi 
Fleksi iku gerak nekuk utawa mbélokaké. Ekstensi iku obahan kanggo meluruskan. Contoh: obahan ayunan lutut ing kagiyatan gerak jalan. Obahan ayunan ke depan minangka (ante)fleksi lan ayunan ke belakang karan (retro)fleksi/ekstensi. Ayunan ke belakang lebih lanjut karan hiperekstensi.

Adduksi lan abduksi 
Adduksi iku obahan nyedhaki awak. Abduksi iku obahan ngadohi awak. 
Conto: obahan mbukak suthang sikil ing posisi istirahat ing enggon minangka obahan abduksi (ngadohi awak). Yèn sikil digerakaké manèh menyang posisi siyap minangka obahan adduksi (nyedhaki awak).

Elevasi lan depresi 
Elevasi minangka obahan ngangkat, depresi iku obahan mudhunaké.
Contoné: Obahan mbukak cangkem (elevasi) lan nutup (depresi) uga obahan pundhak mendhuwur (elevasi) lan mengisor (depresi)

Inversi lan eversi 
Inversi iku gerak miringaké tlapak sikil arah menjero. Eversi iku obahan miringaké tlapak sikil menjaba. Uga perlu diweruhi, istilah inversi lan eversi mung kanggo wewengkon ing ugel-ugel sikil.

Supinasi lan pronasi 
Supinasi iku obahan mlumahaké tangan. Pronasi iku obahan nengkurepaké. Uga perlu diweruhi istilah supinasi lan pronasi mung kanggo wewengkon ugel-ugel tangan waé

Endorotasi lan eksorotasi 
Endorotasi iku obahan menjero ing saubengé sumbu dawa balung kang mawa sendhi (rotasi). Déné eksorotasi iku obahan rotasi menjaba.

Uga delengen 
 Istilah lokasi anatomi
Sajeroning anatomi manungsa, balung walikat utawa scapula iku balung sing ngubungaké humerus (balung lengen ndhuwur) lan clavicula (balung selangka).

Ikhtisar 
Scapula mbentuk pérangan posterior saka gelang bahu. Awangun pipih lan wajik. Sacara anatomis, duwé loro praèn (lumah) (fascia), 3 pinggir (margo), lan 3 pojok (angulus).

Ing pérangan anterior, ana fossa (alur) subscapularis, yakuwi papan nèmpèlé otot subscapularis.

Pérangan lumah posterior dipérang déning spina scapula dadi fossa suprapinosus lan fossa infraspinosus. Ing manungsa lan sawatara karnivora, ing ujung spina scapula ana pérangan acromion. Pérangan khas liyané ya iku processus coracoideus yakuwi tonjolan sing asal saka pérangan utama scapula dhéwé (dudu spina). Ujung saka processus iki ditèmpèli déning akèh otot kaya otot coracobrachialis.
 
Ing sacedhaké pérangan ngisor processus coracoideus ana angulus lateralis, lan siji pérangan kaya cekungan sing diarani cavitas glenoidales. Ing cavitas iki papan nèmpèlé bonggol kepala saka humerus.

Scapula mawa sendhi karo clavicula ing acromion.

Panèmpèlan 
Otot-otot sing nèmpèl ing scapula:
 Otot pectoralis minor
 Otot coracobrachialis
 Otot serratus anterior
 Otot triceps brachii (caput longus)
 Otot biceps brachii
 Otot subscapularis
 Otot rhomboideus major
 Otot rhomboideus minor
 Otot levator scapulae
 Otot trapezius
 Otot deltoideus
 Otot supraspinatus
 Otot infraspinatus
 Otot teres minor
 Otot teres major
 Otot latissimus dorsi (sethithik)
 Otot omohyoideus

Uga delengen 
 Istilah lokasi anatomi

Belikat
Anatomi lengen ndhuwur
Tungkak (Basa Indonésia: Tumit), iku péranganing sistem balung ing awak manungsa kang dumunung ing sikil. Tungkak iku dhéwé wujud balung gedhé dhéwé ing tlapak sikil. Balung iki dumunung ing ssisih mburi kang ngalihaké bobot awak memburi.

Balung tungkak duwé tugas abot ya iku nyangga bobot awak, mligi nalika lumaku utawa lumayu. Tungkak uga mawa sendhi, ing sisih ndhuwur tungkak mawa sendhi talus (balung panggonan mata kaki) lan ing ngarep kuboid (balung penghubung karo ((ulang|driji}} sikil).

Tungkak uga dislimuti otot lan serabut saraf kang akèh banget cacahé. Yèn krasa nyeri, rasa lara mau bisa asal saka otot, saraf utawa balung tungkak dhéwé. Malahan, bisa wujud gabungan saka loro utawa telu panyebabé. Mung waé, rasa nyeri bisa dibédakaké, upamané, yèn kang kena ototé, rasa lara bakal krasa kanthi periodik ora terus-terusan, sanadyan dianggo lumaku. Lumrahé, yèn rasa lara disebabaké déning otot, ana otot kang kaku saéngga perlu dilemesaké kanthi cara dikomprès nganggo banyu anget.

Sikil
Tlapak sikil utawa dlamakan, iku pérangan ngisor sikil manungsa. Sacara anatomis, tlapak sikil sinebut aspek plantar. Permukaan kang padha karo ungulata yaiku kuku.

Deskripsi 
Ora kaya pérangan awak liyané, kulit tlapak sikil ora duwé wulu lan pigmen, lan duwé konsèntrasi pori kringet kang dhuwur. Tlapak sikil duwé sawatara lipatan kang kadhapur sajeroning embriogenesis lan ngandhut lapisan kulit paling kandel ing awak manungsa amarga bobot ing sakndhuwuré. Kaya tlapak tangan, pori kringet ora duwé klanjer sebasea.

Persarafan 
Tlapak sikil sensitif banget ing sénggolan amarga akèhé saraf, kang marakaké sensitif ing lumah, rasa gatel lan sawatara wong nemu tlapak sikil minangka zona erogen. Sacara medhis, tlapak sikil iku papan refleks plantar, uji kang bisa nuwuhaké rasa lara amarga sensitivitasé. Tlapak sikil bisa uga dipigunakaké kanggo nyiksa.

Lengkungan 
Tlapak sikil wong diwasa normal iku mlengkung. Lengkungan mau bisa gagal tuwuh ing sajeroning mangsa bocah utawa bisa warata sajeroning ngandhut lan umur tuwa kang njalari sikil warata.

Sajeroning budaya 
Ing Wétan Tengah, tlapak sikil dianggep ora resik lan dianggep ngina utawa nyerang yèn kanthi kabuka nuduhaké tlapak sikil. Sajeroning budaya Kulon, sensitivitas tlapak sikil minangka sasaran itjhik-ithik utawa rangsangan sèksual.

Rujukan 

Sikil

de:Fuß#Fußsohle
Polok utawa kemiri iku pucuk-pucuk balung gares sarta balung kéntol lan tungkak. Balung iku disawijèkaké déning ligamèn kang cukup kuwat, saéngga mbentuk sendhi.

Sendhi polok bisa dadi setabil amarga anané bungkus sendhi lan ligamèn kang kuwat. Sendhi polok kerep ngalami cidra. Kamangka, sendhi iki amarga diperlokaké wektu ulah raga utawa nglakoni aktivitas fisik liyané.

Sendhi polok kudu olèh kawigatèn kang cukup supaya ora gampang cidra. Salah siji upaya kanggo nguwataké yaiku kanthi nggladhi ngobahaké sendhi mau.

Sambungan njaba 

 The Ankle from the University of Glasgow
 How to Diagnose Lateral Ankle Injuries from Podiatry Today
  American Academy of Orthopedic Surgeons website about Foot & Ankle

Anatomi manungsa
Sikil
Sendhi
Driji sikil (basa Inggris: Toes) iku driji ing sikil manungsa utawa kéwan. Spesies kéwan kaya kucing kang lumaku nganggo driji sikil diarani digitigrade. Manungsa, lan kéwan liya kang lumaku nganggo dlamakan, diarani plantigrade; kéwan kang lumaku nganggo pinggir dlamakan diarani unguligrade.

Driji sikil ana lima, yakuwi:
Hallux (jempol)
Driji panuding
Driji tengah
Driji manis (kapapat)
Jenthik (Kerep diarani Pinky toe utawa Baby toe ing AS.

Uga delengen 

Ainhum
Driji tangan 
Hallux/jempol sikil

Réferènsi

Sikil
Sajeroning anatomi manungsa, dhengkul iku sendhi sing ngubungaké femur lan tibia. Amarga dhengkul manungsa nyokong mèh kabèh bobot awak, dhengkul rentan banget marang cidra akut lan tuwuhing osteoarthritis.

Pranala njaba 

 The Knee - useful resource from the University of Glasgow
 The Knee Library 

Anatomi manungsa
Pupu (basa Indonésia: paha) sajeroning manungsa iku laladan antara pelvis lan bokong karo dhengkul. Sacara anatomis, pupu iku péranganing suthang ngisor. Balung tunggal kang nyusun pupu ingaran femur kang kandel banget lan kuwat amarga dhuwuré pérangan balung korteks-é. Balung iki minangka sambungan ball and socket ing pinggul lan sambungan condylar ing dhengkul.

Anatomi manungsa
Sikil iku siji struktur anatomi kang ana ing sadhéngah vertebrata. Iki minangka pérangan pungkasan (terminal) kang nyangga bobot lan njalari bisa lumaku.

Sikil lan ugel-ugel sikil ing manungsa iku siji struktur mékanik kang kuwat lan komplèks, ngandhut 26 balung, 33 sendhi, lan punjul satus otot, tendon, lan ligamen.

Uga delengen 
 Pes cavus
 Sikil warata

Cathetan

Réferènsi

Pranala njaba 

 
 Anatomical illustrations

af:Voet
an:Piet
ast:Pie (anatomía)
ca:Peu
cy:Troed
de:Fuß
en:Foot
eo:Piedo
es:Pie (anatomía)
fi:Jalkaterä
fr:Pied (anatomie)
he:כף רגל
id:Kaki
io:Pedo
it:Piede (anatomia)
ja:足
ko:발
la:Pes
lt:Pėda
ml:പാദം
ms:Kaki
nds:Foot
nl:Voet (anatomie)
nn:Fot
no:Fot (kroppsdel)
oc:Pè
pl:Stopa (anatomia)
pt:Pé
qu:Chaki
ru:Стопа (анатомия)
simple:Foot
sv:Fot
th:เท้า
tr:Ayak (organ)
uk:Стопа (анатомія)
ur:فٹ
yi:פוס
zh:脚
Sajeroning  anatomi manungsa, kéntol (basa Indonésia: betis, basa Inggris: calf) iku pérangan mburi saka sikil pérangan ngisor (crus).  Sajeroning sistem otot,  kéntol minangka pérangan mburi sikil. Ing pérangan iki ana loro otot sing gedhé dhéwé sing bebarengan diarani otot kéntol lan nèmpèl menyang tungkak liwat Achilles tendon. Sawetara otot liyané, sing luwih cilik nèmpèl ing dhengkul, ugel-ugel sikil, lan liwat tendon dawa, menyang driji sikil.

Réferènsi

Pranala njaba 

Sikil
Anatomi
Tengkorak iku struktur balung ing kéwan minangka rangka endhas. Kéwan kang duwé cumplung dijenengaké Craniata. Tengkorak nunjang struktur rai lan nglindhungi endhas saka tatu. Saliyané nglindhungi utek, cumplung uga mènèhi let kang cukup antara kaloro mata kanggo pandulu stereoskopis, lan ngukuhaké posisi kuping saéngga utek bisa ngira-ira arah lan let swara. Sajeroning sawatara kéwan, cumplung uga bisa duwé sungu kang wigati kanggo mbéla dhiri.

Sajeroning manungsa, cumplung diwasa lumrahé dumadi saka 22 balung.

Gladri

Pranala njaba 

 Site with pictures of various animal skulls (commercial supplier)
 Skull terminology site by Texas A&M
 Anatomy of cranial cavity.

Sirah lan gulu
Sajeroning anatomi manungsa, bathuk iku pérangan mawa balung ing sirah sadhuwuring mata. Manungsa modhèren duwé bathuk vertikal, kang mungkasi ing garis rambut yaiku nalika sirah wiwit dhatar. Otot bathuk antarané frontalis, kang nggerakaké lan ngontraksèkaké balung bathuk. Stereotipe populèr nganggep bathuk kang amba nandhakaké intelektualitas kang dhuwur, sanadyan bab iki mung mitos waé.

Bathuk minangka papan riasan lan simbolisme kaagamaan ing akèh budaya. Ing India, wanita kerep ngrias bathuk nganggo bindis. Ing Rebo awu, pendéta Katulik Roma mènèhi para pangikuté nandani bathuk nganggo awu awangun salib.

Sirah lan gulu
Pipi iku laladan mawa daging ing rai ing sangisoring mata lan antarané irung lan kuping kiwa utawa tengen. Pipi mbentuk dhindhing lateral ing cangkem manungsa lan nyentuh balung pipi ing ngisor mata. Ing kéwan, tandha ing laladan pipi, mligi persis ing ngisor mata bisa minangka pambéda wigati antara manéka warna spésies.

Sirah lan gulu
Janggut iku pérangan paling ngisor saka rai sajeroning anatomi manungsa. Janggut kadhapur saka pérangan ngisor mandibula. Sawetara wong kadhangkala duwé welahan janggut sing dadi ciri turunan resesif.

Sirah lan gulu
Sajeroning anatomi, tenggorokan utawa tenggorok ikuh péranganing gulu sing dumadi saka faring lan laring. Tenggorok duwé selaput otot sing dijenengaké epiglottis sing fungsiné misahaké esofagus saka trakea lan nyegah panganan lan ombènan lumebu ing saluran napas. Tenggorok iku dumadi saka 2 pérangan:
 Dalan panganan (kerongkongan): Orofaring, hipofaring lan esofagus
 Dalan napas (tenggorok): Faring, laring lan trakea

Sirah lan gulu
Sistem ambegan
Gares (basa Inggris: tibia, shinbone, utawa shankbone iku salah siji saka loro balung sing gedhé dhéwé lan paling kuwat ing sikil sangisoré dhengkul sing ana ing golongan vertebrata lan ngubungaké dhengkul karo balung ugel-ugel sikil.

Ing manungsa 
Balung gares utawa tibia dumunung ana ing sangarepé fibula. Iki minangka balung nomer loro gedhé dhéwé sawisé balung pupu (femur).

Gladri 

Sikil
Anatomi manungsa
Geger iku wewengkon pérangan mburi (posterior) ing awak manungsa, wiwit saka ndhuwuring bokong munggah nganti dhuwuring gulu lan pundhak utawa bahu pérangan mburi. Laladan geger iki dumunung ing suwaliking dhadha, dhuwur utawa dawané ditemtokaké déning dawané balung geger (ing basa Inggris diarani spine utawa backbone). Rongga balung geger (spinal canal ana ing sadawaning balung geger lan diliwati saraf kanggo sakojur awak.

Anatomi geger

Struktur rangka geger 

Pérangan tengah saka geger manungsa wujud vertebral column, kang dawané wiwit saka pérangan dhuwur thoracic vertebrae nganti pérangan ngisor saka lumbar vertebrae, kang duwé jaringan saraf spinal cord ing sajeroning gronggongan balung geger (spinal canal), lan kang lumrahé duwé lengkungan kang mènèhi wangun marang geger. Dhèrètan iga ana ing balung gegr wiwit saka pérangan dhuwur (pérangan paling dhuwur dhèrètan iga minangka T1 vertebra), mangisor nganti punjul setengah dawaning balung geger, ninggal laladan kang kurang kalindhungi antara pérangan ngisor iga nganti tekan panggul. Ambané geger ing sisih ndhuwur ditemtokaké d'ening balung walikat utawa scapula, balung kang rata ing pundhak.

Otot geger 
Balung geger diwatesi déning sawatara golongan otot, kalebu otot intertransversarii muscle kang bisa gawé obahan antara saben vertebrae, lan otot multifidus spinae, kang marakaké balung geger kanthi sakabèhané bisa obah.

Otot liya ing geger ya iku otot kang kagandhèng karo obahan gulu lan pundhak. Otot trapezius, kang jenengé njupuk saka wanguné kang trapesium, mbentang wiwit saka gulu, anterior chain, kaloro pundhak, lan thoracic vertebra, T12. Latissimus dorsi kang amba minangka wangun wajik saka pundhak nganti tekan pinggul.

Anatomi manungsa
Otot deltoideus iku otot kang mbentuk struktur bunder ing bahu manungsa. Dijenengaké deltoideus, amarga wanguné mèmper kaya alfabet Yunani Delta (wajik).

Otot iki kerep dipigunakaké kanggo suntikan intra-muskular.

Origo 
Otot deltoideus kasusun saka telu serat otot kang asal saka:
 Serat anterior: asal saka clavicula
 Serat médhia: asal saka pinggir lateral lan lumah ndhuwur acromion scapula.
 Serat posterior: asal saka sisih ngisor saka wates posterior saka spina scapula.

Insersio 
Ujung pungkasan saka serat otot nyawiji dadi sawijining tendon kandel kang dumunung ing tuberculum deltoideus saka humerus (balung lengen ndhuwur).

Persarafan 
Nervus axillaris (C5,C6)

Aksi 
Serat anterior bisa minangka gerak abduksi bahu wektu bahu diputer. Sisih anterior deltoideus kalebu lemah nanging mbantu otot pectoralis mayor nalika ngayahi obahan fleksi bahu.

Serat posterior bisa minangka gerak ekstensi mbantu otot latissimus dorsi. Pérangan posterior iki minbangka hiperekstensor utama bahu.

Uga delengen 
 Otot
 Pratélan otot awak manungsa
 Istilah lokasi anatomi
 Istilah obahan anatomi

Anatomi lengen ndhuwur
Acromion utawa Processus Acromion iku bagéan anatomis saka scapula (balung walikat). Bagéan iki minangka terusan saka spina scapula, lan mbentuk tonjolan. Acromion nduwèni sendhi karo clavicula mbentuk ligamentum acromioclaviculare.

Anatomi lengen ndhuwur
Anatomi
Pundhak utawa Bahu iku pérangan awak mamalia kang nyangga gulu. Ing akèh kéwan, bahu dumunung ing pérangan ndhuwur suthang ngarep. Ing manungsa, bahu dumunung antarané geger lan gulu lan dumunung ing pérangan mburi (dorsal).

Bahu iku pérangan awak kang kerep dadi papan sandaran beban kang ditarik utawa diangkat.

Anatomi
Dhadha iku pérangan anatomi ing manungsa lan kéwan. Sajeroning hominidae, kalebu manungsa, dhadha iku pérangan awak antara gulu lan weteng, kalebu organ-organ internal lan isi liyané kaya otot, arteri lan vena, balung, lll. Isi dhadha sapérangan gedhé dilindhungi lan disokong déning balung iga, balung geger, lan balung pundhak. Ing manungsa, pérangan dhadha kang kalindhungi déning balung iga karan uga toraks.

Toraks

cs:Hrudník
de:Brust
en:Chest
eo:Brusto
fi:Rinta
id:Dada
ja:胸
ko:가슴
ln:Bontólo
lt:Krūtinė
ms:Dada
pam:Salu
qu:Qhasqu
simple:Chest
sk:Hrudník
sl:Prsni koš
sv:Bröst (könsneutralt)
th:ทรวงอก
tl:Dibdib
yi:ברוסט
Guwa Kreo iku papan wisata kang ana ing Semarang. Guwa iku cethané ana ing Dukuh Talun Kacang, Kalurahan Kandiri, Kecamatan Gunungpathi, kanthi jarak kurang luwih 13 km saka Bunderan Tugu Mudha. Ana ing sangarepe guwa iki katon jurang-jurang jero kang  mili bening tumuju kali sing isih alami.

Cathetan suku

Pariwisata ing Jawa Tengah
Gunungpathi, Semarang
Kutha Semarang
Tendon (utawa sinew) iku seberkas tisu berserat fibrous connective tissue kang biyasa ngubungaké otot karo balung and is capable of withstanding tension. Tendon iku mèmper karo ligament lan fascia amarga kabèh kagawé saka kolagen kajaba ligamen kang ngubungaké siji balung karo balung liyané, lan fascia kang ngubungaké otot karo otot liyané. Tendon lan otot kerja bebarengan lan mung bisa kanggo kauwatan narik.

Struktur 
Tendon kang normal lan séhat lumrahé dumadi saka susunan paralèl serat kolagen (collagen kang nyawiji, dumadi saka watara 86% kolagen, 2% elastin, 1–5% proteoglycans, lan 0.2% komponèn inorganic kaya tembaga, mangan, lan kalsium.

Uga delengen 
 Aponeurosis
 Chordae tendineae
 Cartilage
 Tendon sheath

Réferènsi 

Skeletal system

oc:Tendon
Teletubbies iku sawijining sérial télévisi BBC kanggo bocah balita sing diprodhuksi déning Ragdoll Productions antara taun 1997 nganti 2001. Sérial ini diciptakaké déning Anne Wood CBE lan Andrew Davenport. Sérial TV iki prakara 4 mahluk jaba bumi sing jenengé Tinky Winky, Dipsy, Laa-Laa, lan Po. Teletubbies terdiri atas 365 episode dengan waktu tayang 24 menit per episode. Sérial iki naté ditayangaké ing Indonésia.

Jenengé para paraga 

 Tinky Winky iku Teletubby lanang sing tuwa dhéwé. Warnané ungu mawa bentuk segitiga ing sirahé. Barang klangenané ya iku tas tangan.
 Dipsy, iku Teletubby lanang sing warnané ijo. Barang klangenané ya iku topi mawa corak ireng putih. Nduwé bentuk garis lurus ing dhuwuré sirahé.
 Laa-Laa, iku Teletubby wadon sing warnané kuning. Klangenané dolanan bal. Dhèwèké nduwé bentuk spiral ing dhuwuré sirahé.
 Po, iku Teletubby wadon sing warnané abang, dhèwèké sing cilik dhéwé. Klangenané dolanan skuter. Dhèwèké nduwé bentuk lingkaran ing sirahé.

Kontroversi 
Teletubbies dianggep nyengkuyung homoseksual amarga jenengé Tinky Winky sing kaya wong wadon: wernané ungu, senengané nyangking tas lan wujud segi telu ing sirahé minangka pralambang kaunggulané 'gay'.

Siaran TV 
 Spanyol:Jetix
 Perancis:Canal+
 Swiss:SF,TSR dan TSI 
 Belanda:Nederland 3
 Selandia Baru:TV3
 Britania Raya:BBC lan CBeebies
 China:CCTV
 Denmark:TV2
 Norwegia:TV2
 Finlandia:YLE
 Indonesia:Indosiar ANTV lan GTV
 Estonia:Kanal 2 (Formerly TV1)
 Amérika Sarékat:Public Broadcasting Service(PBS)
 Malaysia:TV3
 Polandia:Canal+ lan TVP
 Brasil:TV Globo
 Australia:ABC
 Kanada:BBC Kids, TVOntario, dan Télé-Québec
 Swedia:TV4
 Italia:Raisat Yo Yo
 Singapura:Premiere 12/MediaCorp TV12 Central
 Bulgaria:BNT
 Islandia:Stöð 2
 Jerman:KiKa
 Jepang:Kids Station
 Republik Dominika:Telecentro

Réferènsi

Pranala njaba 

 Situs resmi Britania Raya  
 Situs Resmi CBeebies (Britania Raya), Situs resmi PBS Kids  (Amérika Sarékat) 
 Situs baru edisi Amérika Sarékat, akan datang
 Penerbitan Teletubbies
 Senarai episod Teletubbies
 

Sérial télévisi Britania Raya